1712 में अंगरेज लोग अपना व्यापारिक कारखाना के सुरक्षा खातिर हुगली नदी के पूरबी किनारे पर स्थित फोर्ट विलियम किला के निर्माण पूरा कइल। फ्रांसीसी सेना के साथे बार-बार झड़प के सामना करत अंग्रेज लोग 1756 में आपन किलाबंदी के अपग्रेड करे लागल। बंगाल के नवाब सिराजुद्दौला कंपनी के ओर से सैन्यीकरण अउरी कर चोरी के निंदा कइलें| उनकर चेतावनी के अनदेखी हो गइल, आ नवाब हमला कर दिहलस; ऊ फोर्ट विलियम पर कब्जा कइलें जेकरा चलते कलकत्ता के ब्लैक होल घटना में कई गो ईस्ट इंडिया कंपनी के अधिकारी लोग के हत्या हो गइल। रॉबर्ट क्लाइव के नेतृत्व में कंपनी के सैनिक (सिपाही) आ ब्रिटिश सैनिक लोग के एगो सेना अगिला साल एह शहर पर फिर से कब्जा क लिहलस। बक्सर के लड़ाई के बाद 1765 के इलाहाबाद के संधि के अनुसार ईस्ट इंडिया कंपनी के बंगाल, बिहार आ उड़ीसा प्रांत में मुगल सम्राट के शाही कर वसूली करे वाला नियुक्त कइल गइल जबकि मुगल द्वारा नियुक्त नवाब लोग एह प्रांत पर शासन जारी रखलें। प्रेसिडेंसी शहर घोषित कलकत्ता 1773 ले ईस्ट इंडिया कंपनी के मुख्यालय बन गइल।